132. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 141965/1165 της 17 Φεβρ./3 Μαρτ.  1982 (ΦΕΚ Β΄ 97) Αεροψεκασμοί για την καταπολέμηση εχθρών και ασθενειών των καλ/γειών. Έχοντας υπόψη: 1.Τον Νόμ. 721/77 (άρθρ. 14 παρ.στ΄ και κα) «περί εγκρίσεως κυκλοφορίας γεωργικών φαρμάκων». 2.Τη με αριθ. 145030/2173/13.3.81 απόφαση του Υπουργού Γεωργίας». 3.Την εισήγηση της Δ/νσης Προστασίας Φυτών. 4.Την 209934/5.11.81 κοινή απόφαση του Πρωθυπουργού και του Υπουργού Γεωργίας «περί αναθέσεως αρμοδιοτήτων στους Υφυπουργούς Γεωργίας» αποφασίζουμε: 1.Καταργείται η με αριθ. 145030/2173/13.3.81 Υπουργική απόφασή μας. 2.Η εφαρμογή αεροψεκασμών από ιδιώτες για την καταπολέμηση εχθρών και ασθενειών των καλλιεργειών επιτρέπεται μόνο σε φυτά μεγάλης καλλιεργείας και για μυκητολογικές ασθένειες της αμπέλου μετά από ειδική άδεια που χορηγείται από τις κατά τόπους Δ/νσεις Γεωργίας. Η άδεια αυτή θα χορηγείται μετά από αίτηση των ενδιαφερομένων παραγωγών και βάσει σχετικής γνωμάτευσης ειδικής επιτροπής που συνιστάται από τους: α)Το Δ/ντή της Δ/νσης Γεωργίας, ως Προέδρου. β)Το γεωπόνο της Φυτοπροστασίας. γ)Το γεωπόνο της Κτηνοτροφίας. δ)Το γεωπόνο της Ένωσης Γεωργ. Συνεταιρισμών της περιοχής που θα γίνει ο αεροψεκασμός ή ελλείψει τούτου από τον Πρόεδρο της Ένωσης Γεωργ. Συνεταιρισμών. ε)Τον Πρόεδρο του μελισσοκομικού Συν/σμού της περιοχής που θα γίνει ο αεροψεκασμός, εφ’ όσον υπάρχει Συν/σμός. Έργο της επιτροπής αυτής είναι να γνωμοδοτεί για: α)Τη σκοπιμότητα της εφαρμογής αεροψεκασμών στη συγκεκριμένη κάθε φορά περίπτωση ήτοι την περιοχή, καλλιέργεια, χρόνο επέμβασης και εχθρό ή ασθένεια. β)Το κατάλληλο γεωργικό φάρμακο που πρόκειται να χρησιμοποιηθεί. γ)Τις προϋποθέσεις τις οποίες πρέπει να έχει αυτός που αναλαμβάνει την εφαρμογή των αεροψεκασμών. δ)Τα μέτρα τα οποία πρέπει να λαμβάνονται κατά την εφαρμογή του αεροψεκασμού για τον οποίο χορηγείται η άδεια, ώστε να εξασφαλίζεται η αποτελεσματικότητα και να μειώνονται οι κίνδυνοι από αυτόν για τη δημόσια υγεία και το οικοσύστημα. 3.Απαγορεύεται η χρησιμοποίηση σε αεροψεκασμούς γεωργικών φαρμάκων των οποίων η δραστική ουσία έχει οξεία από στόματος τοξικότητα (LD 50) μέχρι 50 χιλιοστόγραμμα κατά χιλιόγραμμο ζώντος βάρους, από δέρματος (LD 50) μέχρι 200 χιλιοστόγραμμα και αναπνευστική τοξικότητα (LC 50) μέχρι 2000 μικρογραμμάρια ανά λίτρο αέρος. (Αντί για τη σελ. 410,667) Σελ. 410,667(α) Τεύχος ΣΤ22-Σελ.99 16.Ε.β.131-132 ΄Αμυνα κατά των ασθενειών των Φυτών 